**Bod c\_14.7**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa 18.05. 2017

**Žiadosť o odkúpenie pozemku parcely reg. „E“KN č. 5797 v k. ú Stupava**

**Predkladateľ**: **Materiál obsahuje**: 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ 3. žiadosť - p. Kiprich,p. Kiprichová

4. informatívna kopia z mapy 2x

5. výpis z katastra nehnuteľností

**Vypracoval :**

Renata Mištinová, referent správy majetku

**Návrh uznesenia:**

**Mestské zastupiteľstvo v Stupave :**

**s c h v a ľ u j e** uzatvorenie kúpnej zmluvy na pozemok parcelu reg. „E“KN č. 5797, druh pozemku ostatné plochy vo výmere 33 m2 v k. ú. Stupava ako prípad hodný osobitného zreteľa v súlade s ustanovením § 9a ods. 8, písm. e) zákona č. 138/1991 Z.z. o majetku obcí v znení neskorších predpisov manželom Kiprichovým za kúpnu cenu 35,-€ / m2. Dôvod hodný osobitného zreteľa: Pozemok sa nachádza v oplotenej časti pozemku žiadateľov, ktorý bol predchádzajúcimi vlastníkmi dlhodobo v užívaní s vedomím, že je ich vlastníctvom.

**Dôvodová správa**

Na Mestský úrad v Stupave bola dňa 02.02.2017 doručená žiadosť p. Ing. Jozefa Kipricha a p. Drahomíry Kiprichovej, Nová 144/F, 900 31 Stupava o odkúpenie pozemku parcely reg. „E“KN č. 5797 v k.ú. Stupava, ostatné plochy o výmere 33 m². Ako dôvod žiadatelia uviedli, že v januári 2017 nadobudli do vlastníctva záhradu - pozemok parcelu reg. „C“KN č. 5599/1 a pozemok parcela reg. „C“KN č. 5797 sa nachádza medzi pozemkom v ich vlastníctve a prístupovou cestou na pozemku parcele reg. „C“KN   
č. 5796/2.

Mestský úrad v Stupave po doručení žiadosti preveril žiadosť a konštatuje, že dňa 27.10.2016, uznesením č. 169/2016 bol Mestským zastupiteľstvom v Stupave schválený odpredaj pozemku parcely reg. „E“KN č. 5797 v k. ú. Stupava ako prípad hodný osobitného zreteľa v súlade s ustanovením §9a ods. 8, písm. e) zákona č. 138/1991 Zz.. o majetku obcí v znení neskorších predpisov manželom Jurkovičovým. K odpredaju bola vyhotovená kúpna zmluva s návrhom na vklad do katastra nehnuteľností, ku dňu podania žiadosti manželov Kiprichových nedošlo k uzatvoreniu kúpnej zmluvy.

Mestské zastupiteľstvo v Stupave na svojom zasadnutí dňa 23.03.2017 Uznesením č. 80/2017 vyhlásilo pozemok parcelu reg. „E“KN č. 5797, druh pozemku ostatné plochy vo výmere 33 m2 v k. ú. Stupava za prebytočný majetok a Uznesením č. 81/2017 schválilo zámer predať pozemok parcelu reg. „E“KN č. 5797 v k.ú Stupava žiadateľom manželom Kiprichovým . Pozemok sa nachádza v oplotenej časti pozemku, ktorý bol predchádzajúcimi vlastníkmi dlhodobo v užívaní s vedomím, že je ich vlastníctvom.

Zámer predať pozemok ako prípad hodný osobitného zreteľa v zmysle § 9a ods. 8, písm. e) zákona č. 138/1991 Z.z. o majetku obcí v znení neskorších predpisov bol zverejnený dňa 19.04.2017 na webovej stránke mesta Stupava.

Materiál bol dňa 09.05.2017 predložený na rokovanie Mestskej rady v Stupave, ktorá odporúča MsZ materiál schváliť.